બંને રિપોર્ટરે કોર્ટને જાણકારી આપી કે તેમને બે પોલીસ અધિકારીઓ તરફથી નોર્થ યંગૂનના એક રેસ્ટોરાંમાં પેપર્સ આપવામાં આવ્યાં હતાં અને તેની તુરંત બાદ એમની ધરપકડ કરી લેવામાં આવી હતી. વધુમાં જણાવવામાં આવ્યું કે રેસ્ટોરાંમાં મીટિંગનો પ્લાન બંનેને ફસાવવામ ાટે કરવામાં આવ્યો હતો જેથી રોહિંગ્યા મુસલમાનોની હત્યા પર રિપોર્ટિંગ કરવાથી તેમને રોકી શકાય અથવા તો એમને સજા આપી શકાય. રિપોર્ટર વા લોને સજા બાદ કહ્યું કે એમણે કંઈપણ ખોટું નથી કર્યું અને એમને ન્યાય, લોકતંત્ર તથા આઝાદી પર ભરોસો છે. બંને પત્રકારો છેલ્લા 9 મહિનાથી જેલમાં હતા આ દરમિયાન તેમને તેમની દીકરીઓ સાથે પણ મળવા નહોતી દેવામાં આવી. યુએનની એજન્સીઓેએ જાહેર કરેલા આંકડાઓ મુજબ 7,00,000 રોહિંગ્યા મુસલમાનો મ્યાનમાર છોડીને બાંગ્લાદેશ ચાલ્યા ગયા છે. આ પણ વાંચો- Rohingya અંગે પોસ્ટ કર્યો વીડિયો, બ્યૂટી ક્વીનનો તાજ છીનવાયો